53. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 3571/22 της 16/23 Ιαν. 1987 (ΦΕΚ Β' 33) Ανάθεση της είσπραξης Δημοσίων Εσόδων στα Ελληνικά Ταχυδρομεία. Έχοντας υπόψη: 1.Τις διατάξεις των άρθρ. 1 και 2 του Νόμ. 599/77, "περί τροποποιήσεως διατάξεων τινών του Κώδικος Δημοσίου Λογιστικού Ν.Δ. 321/69 και του Κώδικος Εισπράξεως Δημοσίων Εσόδων Ν.Δ. 356/74", όπως τροποποιήθηκαν με τις διατάξεις των άρθρ. 1 και 2 της απόφασής μας 387/1/7.1.1987. 2.Τις διατάξεις του Β.Δ. 757/69 "περί της διαρθρώσεως των Δημοσίων Ταμείων κ.λπ.". 3.Τις διατάξεις του Π.Δ. 636/77 "περί διαρθρώσεως του Υπουργείου Οικονομικών και Οργανισμού των Υπηρεσιών αυτού", αποφασίζουμε: Άρθρ.1.-Αναθέτουμε από 1.1.1987 στα Ελληνικά Ταχυδρομεία την είσπραξη: 1.Του φόρου εισοδήματος φυσικών προσώπων με προεκδιδόμενα μηχανογραφικά τριπλότυπα είσπραξης. 2.Των τελών κυκλοφορίας αυτοκινήτων με προεκδιδόμενα μηχανογραφικά τριπλότυπα είσπραξης. 3.Του φόρου προστιθέμενης αξίας με αποδεικτικό είσπραξης όπως αυτό καθορίσθηκε με την υπ’ αριθ. 3572/81/16.1.1987 απόφασή μας. Άρθρ.2.-Ορίζουμε ότι: 1.Το κέντρο ταχυπληρωμής των ΕΛ.ΤΑ στην Αθήνα θα συγκεντρώνει όλα τα παραστατικά των εισπράξεων του φόρου εισοδήματος, των τελών κυκλοφορίας αυτοκινήτων και του φόρου προστιθέμενης αξίας όλων των Ταχ. Γραφείων της Χώρας, συμπεριλαμβανομένων και των Αγροτικών Διανομέων. 2.Το κέντρο ταχυπληρωμής των ΕΛ.ΤΑ θα καταθέτει το ποσό που αντιπροσωπεύουν τα αποδεικτικά είσπραξης και θα παραδίδει αυτά ως εξής: α)θα παραδίδει επιταγή του Ταμείου Παρακαταθηκών και Δανείων σε διαταγή του Δημοσίου Ταμείου Βύρωνα ή σε διαταγή του Ελληνικού Δημοσίου, χωριστά για κάθε είδους φόρου είσπραξης. (Αντί για τις σελ. 212,47(γ)-212,50(γ) Σελ. 212,47(δ) Τεύχος 1189-Σελ. 99 Κώδικας περί Εισπράξεως Δημοσίων Εσόδων 25.Γ.β.50-53 β)θα παραδίδει τα παραστατικά είσπραξης στο ΜΗΚΥΟ κατά κατηγορία φόρου. 3.Χρόνος παράδοσης των επιταγών στο Δημόσιο Ταμείο Βύρωνα και παράδοσης των παραστατικών είσπραξης στο ΜΗΚΥΟ είναι η τετάρτη εργάσιμη ημέρα από την ημέρα της είσπραξης των παραστατικών. (μη συμπεριλαμβανομένης της ημέρας είσπραξης σαν πρώτη). 4.Κάθε διαφορά που θα προκύψει μεταξύ των επιταγών και των παραστατικών είσπραξης θα τακτοποιείται αμέσως ως εξής: α)Αν το ποσόν της επιταγής είναι μεγαλύτερο από το άθροισμα των παραστατικών είσπραξης θα μειώνεται το ποσό της επόμενης επιταγής με σχετική παρατήρηση στο παραστατικό που θα συνοδεύει αυτή και β)Αν το ποσό της επιταγής είναι μικρότερο από το άθροισμα των παραστατικών είσπραξης θα αυξάνεται το ποσό της επόμενης επιταγής με σχετική παρατήρηση στο παραστατικό που θα συνοδεύει αυτή. Άρθρ.3.-Αναθέτουμε στην 21η Διεύθυνση του Γενικού Λογιστηρίου του Κράτους και δια του Κλιμακίου αυτής που είναι στο ΜΗΚΥΟ: 1.Τον έλεγχο και τη συμφωνία των ποσών που αποδίδονται στο Δημόσιο από τα ΕΛ.ΤΑ για τις εισπράξεις που πραγματοποιούν από φόρο εισοδήματος φυσικών προσώπων, τέλη κυκλοφορίας αυτοκινήτων και φόρου προστιθέμενης αξίας. 2.Την πληροφόρηση των Επιθεωρήσεων Δημοσίων Διαχειρίσεων και Ν.Π.Δ.Δ. για τυχόν καθυστερήσεις απόδοσης των χρημάτων στο Δημόσιο από τα ΕΛ.ΤΑ. Αναστέλλεται η εφαρμογή του άνω άρθρ. 3 από 1 Ιαν. έως 31 Δεκ. 1991 από την 2026431/4193/Δ-0016/31 Μαΐου-24 Ιουν. 1991 (ΦΕΚ Β' 431), Απόφ. Υπ. Οικονομ. Η άνω απόφαση κυρώθηκε και απόκτησε ισχύ νόμου από τότε που ίσχυσε από την παρ. ε' του άρθρ. 13 του Νόμ. 1967/3-4 Ιουν. 1991, ΦΕΚ Α' 149, τόμ. 13 σελ. 244,99. Με την παρ. 4 του άρθρ. 13 Νόμ. 2074/3131 Ιουλ. 1992, (ΦΕΚ Α' 128), κατωτ. αριθ. 60 ανεστάλη από 1-1 έως 31-12-1992, η εφαρμογή του ανωτέρω άρθρ. 3. Άρθρ.4.-Αναθέτουμε στις Επιθεωρήσεις Δημοσίων Διαχειρίσεων και Ν.Π.Δ.Δ. να προέρχονται μετά από έρευνα στον καταλογισμό των ΕΛ.ΤΑ με τον οφειλόμενο τόκο στις περιπτώσεις που θα καθυστερήσουν, πέραν του χρόνου που ορίζεται στο άρθρ. 2 παρ. 3, να αποδώσουν στο Δημόσιο τα χρηματικά ποσά που έχουν εισπράξει για λογ/σμό του. Σελ. 212,48(δ) Τεύχος 1189-Σελ. 100 Άρθρ.5.-1.Η ισχύς της απόφασης αυτής άρχεται από τις 1.1.1987. 2.Η απόφαση αυτή να δημοσιευθεί στην Εφημερίδα της Κυβερνήσεως. 